গাংনী প্রতিনিধি: মেহেরপুরের গাংনী উপজেলার বামন্দীবাজার থেকে ৪টি আগ্নেয়াস্ত্র উদ্ধার করেছে র‌্যাব। গত বৃহস্পতিবার রাত সাড়ে দশটার দিকে র‌্যাব-৬ গাংনী ক্যাম্প  সদস্যরা ওই বাজার থেকে পরিত্যক্ত অবস্থায় ২টি এলজি শার্টারগান, ১টি পিস্তল ও ১টি ওয়ান শুটারগান উদ্ধার করে।  র‌্যাব-৬ গাংনী ক্যাম্প কমান্ডার সিনিয়র এএসপি শেখ জাহিদুল ইসলাম জানান, গোপন সংবাদের ভিত্তিতে বামন্দীবাজারে অভিযান চালানো হয়। বাজারের স্কুল মার্কেটের সামনে একটি মাইক্রোবাসের নিচ থেকে ৪টি অস্ত্র উদ্ধার করা হয়। অস্ত্র কেনাবেচার জন্য অস্ত্রগুলো ঘটনাস্থলে রাখা হয়েছিলো বলে ধারণা করছে র‌্যাব।